pythainlp/thai-financial-dataset huggingface dataset:
+-----------------------------------------------------------------------+
| 6. โครงการในอนาคต                                                     |
+-----------------------------------------------------------------------+

บริษัทและบริษัทย่อยมีแผนการลงทุนในปี 2551 จำนวนรวมประมาณ 8,000 ล้านบาท
ซึ่งมีจำนวนที่ใกล้เคียงกับปี 2550 โดยมีรายจ่ายลงทุนหลักๆ ดังนี้

1. ธุรกิจโทรศัพท์เคลื่อนที่ (โดยทรูมูฟ)

ในปี 2551 ทรูมูฟ ซึ่งเป็นบริษัทย่อยของบริษัท ผู้ให้บริการโทรศัพท์เคลื่อนที่ มีโครงการ
ที่จะขยายขีดความสามารถของโครงข่ายในการให้บริการเพื่อรองรับจำนวนลูกค้าที่จะเพิ่มขึ้น
โดย ณ ปลายปี 2550 โครงข่ายของทรูมูฟสามารถให้บริการครอบคลุมประชากรประมาณร้อยละ 92
ของประชากรโดยรวม บริษัทคาดว่าในปี 2551 ตลาดผู้ใช้บริการจะเติบโตสูงขึ้นประมาณ 8-10
ล้านราย และทรูมูฟได้ตั้งเป้าหมายที่จะมีส่วนแบ่งตลาดประมาณ 1 ใน 3 ของตลาดลูกค้ารายใหม่
นอกเหนือจากนั้น บริษัทมีแผนที่จะขยายขีดความสามารถในการรองรับบริการด้านข้อมูล
(non-voice service) มากยิ่งขึ้น เนื่องจากตลาดโดยรวมยังคงเติบโตอย่างรวดเร็ว
โดยคาดว่าเงินลงทุนของทรูมูฟสำหรับปี 2551 จะมีจำนวนประมาณ 5 พันล้านบาท

2. ธุรกิจโทรทัศน์ระบบบอกรับเป็นสมาชิก (ทรูวิชั่นส์)

ทรูวิชั่นส์ (ชื่อเดิม บริษัท ยูไนเต็ด บรอดคาสติ้ง คอร์ปอเรชั่น จำกัด หรือ ยูบีซี)
ซึ่งเป็นบริษัทย่อยของทรู มีแผนที่จะลงทุนในอุปกรณ์ (ระบบดิจิตอล) สำหรับการติดตั้งให้ลูกค้าใหม่
(จำนวนประมาณ 3,000 บาทต่อลูกค้า 1 ราย)
และสำหรับทดทแนอุปกรณ์ระบบอนาลอกของลูกค้าปัจจุบัน
นอกเหนือจากนั้น บริษัทยังมีแผนที่จะลงทุนสำหรับการเพิ่มช่องรายการ
เพื่อขยายตลาดสู่ลูกค้าระดับกว้าง รวมทั้งลงทุนในช่องรายการแบบ HDTV

ทั้งนี้ บริษัทคาดว่า ทรูวิชั่นส์จะมีรายจ่ายลงทุนโดยรวมสำหรับปี 2551 ประมาณ 1 พันล้านบาท

3. ธุรกิจออนไลน์

บริษัทคาดว่าเงินลงทุนในธุรกิจออนไลน์ (ชื่อเดิม Wireline) โดยรวมในปี 2551
จะมีจำนวนประมาณ 2 พันล้านบาท เช่นเดียวกับปี 2550
ทั้งนี้ส่วนใหญ่จะเป็นการลงทุนในการขยายธุรกิจ บรอดแบนด์ รวมทั้งการนำเสนอบริการต่างๆ
ในกลุ่มไปด้วยกัน (Product Bundling)

ทั้งนี้บริษัทมีแผนที่จะขยายขีดความสามารถในการให้บริการลูกค้าบรอดแบนด์เพิ่มขึ้น
จากเดิมที่สามารถรองรับได้ประมาณ 750,000 ราย โดยดูความเหมาะสมของสภาวะตลาด
ซึ่งคาดว่าจะใช้เงินลงทุนประมาณ 5,000 บาทต่อลูกค้า 1 ราย นอกจากนี้
บริษัทยังมีแผนที่จะขยายการลงทุนในธุรกิจโครงข่ายข้อมูล รวมทั้งอินเทอร์เน็ตไร้สาย (WiFi)
เพื่อให้ครอบคลุมมากยิ่งขึ้น โดยคาดว่าจะขยายโครงข่าย WiFi
เพื่อรองรับผู้ใช้บริการอินเทอร์เน็ตไร้สาย ในเขตุพื้นที่กรุงเทพมหานครและปริมณฑล ได้กว่า
100,000 ราย

4. การลงทุนที่เกี่ยวข้องกับการจำหน่ายสินค้าและบริการต่างๆ ในกลุ่มไปด้วยกัน (Product
Bundling)

กลุ่มบริษัทได้เปิดตัวโปรโมชั่นต่างๆ ที่มีการนำเสนอบริการต่างๆ ในกลุ่มไปด้วยกัน (Product
Bundling) ซึ่งทำให้บริษัทมีรายจ่ายลงทุนในอุปกรณ์ สำหรับบางโปรโมชั่น เช่น โปรโมชั่นระหว่าง
ทรูวิชั่นส์และทรูมูฟ ภายใต้ชื่อ ทรูวิชั่นส์ ยูบีซี ทรูมูฟฟรีวิล
ซึ่งบริษัทคาดว่าจะมีรายจ่ายลงทุนในอุปกรณ์สำหรับบริการของทรูวิชั่นส์ จำนวนประมาณ 3,000
บาทต่อลูกค้า 1 ราย
นอกจากนั้นบริษัทยังมีแผนที่จะเพิ่มจำนวนศูนย์บริการในรูปแบบใหม่ที่สื่อให้เห็นถึงกลยุทธ์หลักของบริษัทในการเป็น
ผู้นำชีวิตไลฟ์สไตล์ และในขณะเดียวกันก็ช่วยส่งเสริม Brand ของทรูให้เป็นที่รู้จักมากขึ้น
อันจะทำให้บริษัทสามารถเพิ่มลูกค้าสำหรับบริการต่างๆ ในกลุ่มได้
ในขณะที่สามารถประหยัดค่าใช้จ่ายในการโฆษณา

ทั้งนี้ บริษัทคาดว่า เงินลงทุนโดยรวมของทรูออนไลน์ และการนำเสนอบริการต่างๆ
ในกลุ่มไปด้วยกัน (Product Bundling) สำหรับปี 2551 จะมีจำนวนประมาณ 2 พันล้านบาท
+-----------------------------------------------------------------------+
| 10. การควบคุมภายใน                                                     |
+-----------------------------------------------------------------------+

จากการประเมินระบบการควบคุมภายในของคณะกรรมการบริษัท ร่วมกับ คณะกรรมการ
ตรวจสอบ คณะกรรมการบริษัท มีความเห็นว่า
ระบบการควบคุมภายในของบริษัทมีความเพียงพอและเหมาะสม
และผู้สอบบัญชีของบริษัทมิได้พบสถานการณ์ใดๆ
เกี่ยวกับระบบการควบคุมภายในของบริษัทที่เป็นจุดอ่อนที่มีสาระสำคัญอันอาจมีผลกระทบที่เป็นสาระสำคัญต่องบการเงิน
อย่างไรก็ตาม
ผู้สอบบัญชีของบริษัทมีข้อสังเกตบางประการเพื่อการปรับปรุงระบบการควบคุมภายในของบริษัทย่อยแห่งหนึ่งให้ดีขึ้น
ซึ่งฝ่ายจัดการของบริษัทกำลังดำเนินการปรับปรุง นอกจากนี้
คณะกรรมการได้เน้นให้มีการพัฒนาระบบการกำกับดูแลกิจการเพื่อให้ระบบการควบคุมภายในมีการปรับปรุงอย่างต่อเนื่อง
+-----------------------------------------------------------------------+
|  4. การวิจัยและพัฒนา                                                     |
+-----------------------------------------------------------------------+

บริษัทมิได้มีการลงทุนในด้านการวิจัยและพัฒนาที่เกี่ยวกับเทคโนโลยีหรืออุปกรณ์ต่างๆ
ที่บริษัทใช้ในการให้บริการธุรกิจต่างๆ ของบริษัท เนื่องจากเทคโนโลยีโครงข่ายและอุปกรณ์ต่างๆ
ที่บริษัทใช้ในการให้บริการ
เป็นเทคโนโลยีและอุปกรณ์ที่ได้มีการคิดค้นและพัฒนาขึ้นจนเป็นผลิตภัณฑ์ที่สำเร็จรูปจากผู้ผลิตต่างๆ
บริษัทจึงเลือกใช้เทคโนโลยีและอุปกรณ์ที่บริษัทเห็นว่ามีประสิทธิภาพ ทันสมัย
และเหมาะสมกับลักษณะการดำเนินธุรกิจของบริษัท ดังนั้น
บริษัทจึงไม่มีความจำเป็นที่จะลงทุนเองในการวิจัยและพัฒนาเทคโนโลยีและอุปกรณ์ต่างๆ ขึ้นมา
จึงทำให้งบประมาณในด้านการวิจัยและพัฒนาของบริษัท ส่วนใหญ่เกี่ยวข้องกับด้านการตลาด
ซึ่งบริษัทได้เน้นการพัฒนาการบริการที่สอดคล้องตามความต้องการของผู้ใช้บริการ
ให้มากที่สุด ซึ่งการวิจัยและพัฒนาของบริษัทได้แบ่งเป็น 3 ส่วนหลักๆ ได้แก่
การวิจัยและพัฒนากิจกรรมด้านการตลาด การวิจัยและพัฒนาบริการใหม่
และการวิจัยและพัฒนาระบบการให้บริการ โดยในระยะ 3 ปี
ที่ผ่านมา บริษัทมีค่าใช้จ่ายด้านการวิจัยและพัฒนาเป็นจำนวนเงิน ดังนี้

  ----------------------------------- -----------------------------------
  ปี                                   จำนวนเงิน (ล้านบาท)

  2551                                154.09

  2550                                126.52

  2549                                126.07
  ----------------------------------- -----------------------------------
ส่วนที่ 2

บริษัทที่ออกหลักทรัพย์

บริษัท ทรู คอร์ปอเรชั่น จำกัด (มหาชน) ประกอบธุรกิจ โทรคมนาคม

โดยมีที่ตั้งสำนักงานใหญ่ เลขที่ 18 อาคารทรูทาวเวอร์ ถนนรัชดาภิเษก แขวงห้วยขวาง

เขตห้วยขวาง กรุงเทพมหานคร 10310

เลขทะเบียนบริษัท 0107536000081 Home Page www.truecorp.co.th

โทรศัพท์ 66(0) 2643-1111 โทรสาร 66(0) 2643-1651
+-----------------------------------------------------------------------+
| 13. ข้อมูลอื่นที่เกี่ยวข้อง                                                    |
+-----------------------------------------------------------------------+

ก) การยุบคณะกรรมการที่เป็นอิสระ

คณะกรรมการที่เป็นอิสระ ได้รับการแต่งตั้งโดยที่ประชุมคณะกรรมการบริษัท เมื่อปี 2544
สมาชิกของคณะกรรมการที่เป็นอิสระประกอบด้วย กรรมการอิสระ 2 ท่าน
กรรมการที่เป็นตัวแทนของ KfW 1 ท่าน และกรรมการที่เป็นตัวแทนของ CP 2 ท่าน
หน้าที่ของคณะกรรมการที่เป็นอิสระ คือ
พิจารณาการเข้าทำรายการที่อาจมีความขัดแย้งทางผลประโยชน์ที่มีนัยสำคัญสูงโดยในกรณีที่ผู้ถือหุ้นรายใหญ่ฝ่ายใดเป็นผู้มีส่วนได้เสียในรายการที่อาจมีความขัดแย้งทางผลประโยชน์
กรรมการที่เป็นตัวแทนของผู้ถือหุ้นฝ่ายดังกล่าว
จะถอนตัวออกจากการเข้าร่วมประชุมในที่ประชุมคณะกรรมการที่เป็นอิสระเมื่อพิจารณารายการดังกล่าว

ต่อมา ในปี 2551
ตลาดหลักทรัพย์แห่งประเทศไทยได้ปรับปรุงข้อกำหนดเกี่ยวกับคุณสมบัติและขอบเขตการดำเนินงานของคณะกรรมการตรวจสอบ
โดยกำหนดให้ คณะกรรมการตรวจสอบมีหน้าที่ตามที่
ได้รับมอบหมายจากคณะกรรมการบริษัทในการพิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้เป็นไปตามกฎหมายและข้อกำหนดของตลาดหลักทรัพย์แห่งประเทศไทย ทั้งนี้ เพื่อให้
มั่นใจว่ารายการดังกล่าวมีความสมเหตุสมผลและเป็นประโยชน์สูงสุดต่อบริษัท

ที่ประชุมคณะกรรมการบริษัท ครั้งที่ 1/2552 เมื่อวันที่ 27 กุมภาพันธ์ 2552
จึงมีมติอนุมัติให้ยุบคณะกรรมการที่เป็นอิสระ เนื่องจาก
มีหน้าที่ซ้ำซ้อนกับหน้าที่ของคณะกรรมการตรวจสอบ

2)  การเปลี่ยนแปลงทุนชำระแล้วของบริษัท
    อันเนื่องมาจากผู้ถือหุ้นใช้สิทธิจองซื้อหุ้นสามัญใหม่ที่บริษัทออกและเสนอขายให้แก่ผู้ถือหุ้นเดิมตามสัดส่วนการถือหุ้น

ตามที่ ที่ประชุมวิสามัญผู้ถือหุ้น ครั้งที่ 1/2551 เมื่อวันที่ 19 ธันวาคม 2551 ได้มีมติอนุมัติ
การจัดสรรหุ้นสามัญใหม่จากการเพิ่มทุน จำนวน 10,000,000,000 หุ้น
เพื่อเสนอขายให้แก่ผู้ถือหุ้นเดิม
ตามสัดส่วนการถือหุ้น (Rights Offering) นั้น
บริษัทได้ดำเนินการรับจองซื้อหุ้นสามัญใหม่ดังกล่าวระหว่างวันที่
2 - 6 กุมภาพันธ์ 2552 และมีผลการจองซื้อหุ้นเป็นจำนวน 3,272,563,248 หุ้น บริษัทฯ
ได้ดำเนินการจดทะเบียนเปลี่ยนแปลงทุนชำระแล้วต่อกระทรวงพาณิชย์เป็นที่เรียบร้อยแล้ว เมื่อวันที่
17 กุมภาพันธ์ 2552

ดังนั้น ณ วันที่ 17 กุมภาพันธ์ 2552 บริษัทมีทุนจดทะเบียนจำนวน 153,332,070,330 บาท
แบ่งออกเป็นหุ้นสามัญจำนวน 14,633,873,051 หุ้น มูลค่าที่ตราไว้หุ้นละ 10 บาท และหุ้นบุริมสิทธิ
จำนวน 699,333,982 หุ้น มูลค่าที่ตราไว้หุ้นละ 10 บาท โดยมีทุนที่เรียกชำระแล้ว จำนวน
77,757,424,030 บาท
แบ่งออกเป็นหุ้นสามัญจำนวน 7,076,408,421 หุ้น มูลค่าที่ตราไว้หุ้นละ 10 บาท และหุ้นบุริมสิทธิ
จำนวน 699,333,982 หุ้น มูลค่าที่ตราไว้หุ้นละ 10 บาท
+-----------------------------------------------------------------------+
| 6. โครงการในอนาคต                                                     |
+-----------------------------------------------------------------------+

บริษัทได้เปิดเผยรายละเอียดของเรื่องนี้ไว้ในหัวข้อที่ 12.4
“คำอธิบายและการวิเคราะห์ฐานะการเงินและผลการดำเนินงาน” (ตามคำแนะนำของสำนักงาน
ก.ล.ต.)
+-----------------------------------------------------------------------+
| 10. การควบคุมภายใน                                                     |
+-----------------------------------------------------------------------+

จากการประเมินระบบการควบคุมภายในของคณะกรรมการบริษัท ร่วมกับ คณะกรรมการตรวจสอบ
คณะกรรมการบริษัท มีความเห็นว่า ระบบการควบคุมภายในของบริษัทมีความเพียงพอและเหมาะสม
และ
ผู้สอบบัญชีของบริษัท มิได้พบสถานการณ์ใดๆ เกี่ยวกับระบบการควบคุมภายในของบริษัทที่เป็นจุดอ่อน
ที่มีสาระสำคัญอันอาจมีผลกระทบที่เป็นสาระสำคัญต่องบการเงิน นอกจากนี้
คณะกรรมการได้เน้นให้มีการพัฒนาระบบการกำกับดูแลกิจการเพื่อให้ระบบการควบคุมภายในมีการปรับปรุงอย่างต่อเนื่อง
+-----------------------------------------------------------------------+
| 12. ข้อมูลอื่นที่เกี่ยวข้อง                                                    |
+-----------------------------------------------------------------------+

ที่ประชุมคณะกรรมการของบริษัท ทรู คอร์ปอเรชั่น จำกัด (มหาชน) (“บริษัทฯ”) ครั้งที่ 1/2553
เมื่อวันที่ 24 กุมภาพันธ์ 2553 ได้มีมติที่สำคัญดังต่อไปนี้

1.  เห็นชอบกับข้อเสนอของคณะกรรมการกำหนดค่าตอบแทนและสรรหากรรมการ
    โดยมีมติอนุมัติดังนี้

  - แต่งตั้ง นายเรวัต ฉ่ำเฉลิม ให้ดำรงตำแหน่ง “กรรมการอิสระ”
  โดยให้เข้าเป็นกรรมการของ
  บริษัทฯ แทนนายสุเมธ เจียรวนนท์ และรับทราบการลาออกจากตำแหน่งกรรมการบริษัทฯ ของ
  นายสุเมธ เจียรวนนท์

  - แต่งตั้ง นายฮาราลด์ ลิงค์ ซึ่งเป็นกรรมการอยู่แล้วในปัจจุบัน ให้ดำรงตำแหน่ง
  “กรรมการอิสระ” (โดยเป็นการเปลี่ยนแปลงตำแหน่งจากกรรมการเป็นกรรมการอิสระ)

  โดยให้มีผลตั้งแต่วันที่ 1 มีนาคม 2553 เป็นต้นไป

  ทั้งนี้ บุคคลทั้ง 2 ท่านดังกล่าว เป็นผู้มีคุณสมบัติของกรรมการอิสระครบถ้วนตามข้อกำหนดของ
  คณะกรรมการกำกับตลาดทุน และ นโยบายการกำกับดูแลกิจการของบริษัทฯ และ
  การแต่งตั้งในครั้งนี้ ส่งผลให้บริษัทฯ มีสัดส่วนของกรรมการอิสระ ครบ 1 ใน 3
  ของจำนวนกรรมการทั้งคณะ

2.  เห็นชอบกับข้อเสนอของคณะกรรมการด้านการเงินให้เสนอต่อที่ประชุมสามัญผู้ถือหุ้น ประจำปี
    2553 เพื่อพิจารณาอนุมัติให้บริษัทฯ ดำเนินการออกและเสนอขายหุ้นกู้ โดยมีรายละเอียดดังนี้

  ประเภทหุ้นกู้ : หุ้นกู้ทุกประเภท ชนิดระบุชื่อผู้ถือหรือไม่ระบุชื่อผู้ถือ มีประกันหรือไม่มีประกัน
  มีหรือไม่มีผู้แทนผู้ถือหุ้นกู้ ทั้งนี้ ขึ้นอยู่กับความเหมาะสมของสภาวะตลาด
  ในขณะออกและเสนอขายหุ้นกู้ในแต่ละครั้ง

  วงเงิน : มูลค่ารวมของหุ้นกู้ (ตามมูลค่าที่ตราไว้) ที่เสนอขายในแต่ละครั้ง
  เมื่อนับรวมกับมูลค่ารวมของหุ้นกู้ของบริษัทฯ (ตามมูลค่าที่ตราไว้) ที่ยังมิได้ไถ่ถอนทั้งหมด
  ทุกประเภท ณ ขณะใดขณะหนึ่งจะต้องมีจำนวนไม่เกิน 30,000 ล้านบาท หรือ
  สกุลเงินอื่นที่เทียบเท่า

  สกุลเงิน : เสนอขายในสกุลเงินบาท และ/หรือ ในสกุลเงินอื่นที่เทียบเท่าภายในวงเงิน

  อัตราดอกเบี้ย : ขึ้นอยู่กับสภาวะตลาดในขณะที่ออกและเสนอขายหุ้นกู้ในแต่ละครั้ง

  อายุของหุ้นกู้ : อายุไม่เกิน 20 ปี โดยสามารถกำหนดให้มีการไถ่ถอนก่อนครบกำหนดอายุของ
  หุ้นกู้หรือไม่ก็ได้

  วิธีการเสนอขาย : เสนอขายภายในประเทศ และ/หรือ ต่างประเทศ ให้แก่ผู้ลงทุนทั่วไป
  และ/หรือ
  ผู้ลงทุนโดยเฉพาะเจาะจง และ/หรือ ผู้ลงทุนรายใหญ่และ/หรือ ผู้ลงทุนสถาบัน
  ในประเทศ และ/หรือ ผู้ลงทุนสถาบันในต่างประเทศ
  ซึ่งอาจเสนอขายครั้งเดียวเต็มจำนวนวงเงินหรือเสนอขายเป็นคราวๆ ไป

  วัตถุประสงค์ : เพื่อชำระคืนหนี้คงค้าง และ/หรือ ใช้เป็นเงินทุนหมุนเวียน
  รวมทั้งการขยายธุรกิจ

3.  มีมติเห็นชอบกับข้อเสนอของคณะกรรมการด้านการเงินให้เสนอต่อที่ประชุมสามัญผู้ถือหุ้น
    ประจำปี 2553 เพื่อพิจารณาอนุมัติให้บริษัทฯ ขายเงินลงทุนในหุ้นสามัญของบริษัท ทรู
    อินเตอร์เนชั่นแนล คอมมิวนิเคชั่น จำกัด ที่บริษัทฯ ถืออยู่ทั้งหมด จำนวน 849,994 หุ้น
    ในราคาหุ้นละ 71.50 บาท รวมเป็นเงินทั้งสิ้น 60,774,571 บาท ให้แก่ บริษัท ทรู มูฟ
    จำกัด ซึ่งเป็นบริษัทย่อยที่กลุ่มบริษัทฯ ถือหุ้นในสัดส่วนร้อยละ 98.83 ของหุ้น
    ที่ออกและเรียกชำระแล้วทั้งหมด เพื่อปรับโครงสร้างการถือหุ้นภายในกลุ่มบริษัทฯ
    ซึ่งภายใต้บทบัญญัติแห่งพระราชบัญญัติบริษัทมหาชนจำกัด พ.ศ. 2535 มาตรา 107 (2) (ก)
    การทำรายการดังกล่าวต้องได้รับอนุมัติจากที่ประชุมผู้ถือหุ้นก่อนการเข้าทำรายการ
+-----------------------------------------------------------------------+
| 9. การควบคุมภายใน                                                      |
+-----------------------------------------------------------------------+

จากการประเมินระบบการควบคุมภายในของคณะกรรมการบริษัท ร่วมกับ คณะกรรมการ
ตรวจสอบ คณะกรรมการบริษัท มีความเห็นว่า ระบบการควบคุมภายในของบริษัทฯ
มีความเพียงพอและเหมาะสม และผู้สอบบัญชีของบริษัทฯ มิได้พบสถานการณ์ใดๆ
เกี่ยวกับระบบการควบคุมภายในของบริษัทฯ
ที่เป็นจุดอ่อนที่มีสาระสำคัญอันอาจมีผลกระทบที่เป็นสาระสำคัญต่องบการเงิน นอกจากนี้
คณะกรรมการได้เน้นให้มีการพัฒนาระบบการกำกับดูแลกิจการเพื่อให้ระบบการควบคุมภายในมีการ
ปรับปรุงอย่างต่อเนื่อง
ส่วนที่ 1

ข้อมูลสรุป (Executive Summary)

-   บริษัท ลีพัฒนาผลิตภัณฑ์ จำกัด (มหาชน) (LEE) เป็นบริษัทแม่ของกลุ่มบริษัทในเครือลีพัฒนา
    ดำเนินธุรกิจเป็นผู้ผลิตและจำหน่ายอาหารสัตว์ภายใต้เครื่องหมายการค้า “ลี” “วิน” “แมกซ์”
    และ “โปรเกรด” และกิจการฟาร์มพ่อแม่พันธุ์ผลิตลูกไก่เนื้อ มีสำนักงานใหญ่ตั้งอยู่ที่ ชั้น 28
    อาคารวอลล์สตรีททาวเวอร์ เลขที่ 33/137 ถนนสุรวงศ์
    เขตบางรัก กรุงเทพมหานคร สถานที่ตั้งโรงงานผลิตอาหารสัตว์อยู่ที่
    จังหวัดสระบุรีและจังหวัดเพชรบุรี มีกำลังการผลิตอาหารสัตว์รวม ประมาณ 450,000 ตันต่อปี
    และมีการผลิตจริงประมาณร้อยละ 60 ของอัตรากำลังการผลิต
    และกิจการฟาร์มพ่อแม่พันธุ์ผลิตลูกไก่เนื้อ ตั้งอยู่ที่จังหวัดเพชรบูรณ์ ผลิตลูกไก่เนื้อได้ประมาณ
    10 ล้านตัวต่อปี

-   รายได้หลักของบริษัทมาจากการจำหน่ายอาหารสัตว์และลูกไก่เนื้อในสัด ส่วนร้อยละ 97
    และร้อยละ 3 ตามลำดับโดยเป็นการจำหน่ายภายในประเทศทั้งหมด
    วัตถุดิบที่ใช้ผลิตอาหารสัตว์ที่สำคัญหลัก ๆ ได้แก่ ข้าวโพด กากถั่วเหลือง ปลาป่น รำ
    และปลายข้าว ซึ่งมีสัดส่วนการใช้ประมาณร้อยละ 80 ของต้นทุนการใช้วัตถุดิบ
    โดยมีสัดส่วนการใช้วัตถุดิบที่เป็นสินค้าต้องนำเข้าจากต่างประเทศประมาณร้อยละ 40
    ของมูลค่า และร้อยละ 30 ของปริมาณการใช้วัตถุดิบทั้งหมด

-   ในปี 2546 บริษัทมีกำไรสุทธิ 201 ล้านบาท หรือคิดเป็น 0.27 บาทต่อหุ้น และ ณ วันที่ 31
    ธันวาคม 2546 บริษัทมีสินทรัพย์รวม 1,529 ล้านบาท หนี้สินรวม 154 ล้านบาท
    ส่วนของผู้ถือหุ้น 1,375 ล้านบาท และมีรายได้รวม 2,551ล้านบาท

-   ตามมติที่ประชุมวิสามัญผู้ถือหุ้นครั้งที่ 1/2546 เมื่อวันที่ 1 ธันวาคม 2546
    ที่ประชุมมีมติให้บริษัทเพิ่มทุนจดทะเบียนจาก 490 ล้านบาท เป็น 1,225 ล้านบาท
    และให้เปลี่ยนแปลงมูลค่าหุ้นจากหุ้นละ 5 บาท เป็นหุ้นละ 1 บาท
    ทำให้บริษัทมีจำนวนหุ้นทั้งสิ้นจำนวน 1,225 ล้านหุ้น โดยจำนวนทุนที่เพิ่ม 735 ล้านหุ้น
    แบ่งเป็น 245 ล้านหุ้นสำหรับการจ่ายหุ้นปันผล จำนวน 245 ล้านหุ้น
    สำหรับการเสนอขายหุ้นให้กับนักลงทุนเฉพาะเจาะจง และจำนวน 245
    ล้านหุ้นสำหรับการรองรับการออกและเสนอขายใบสำคัญแสดงสิทธิ
    ซึ่งที่ประชุมได้มีมติให้บริษัทออกและเสนอขายใบสำคัญแสดงสิทธิให้ผู้ถือหุ้นเดิมที่มีรายชื่อในสมุดทะเบียน
    ณ วันที่ 17 พฤศจิกายน 2546 เวลา 12.00 น โดยไม่คิดมูลค่าในสัดส่วน 10 หุ้นเดิมต่อ 5
    หน่วยใบสำคัญแสดงสิทธิ โดยมีอัตราการใช้สิทธิที่ 1
    ใบสำคัญแสดงสามารถแปลงสภาพเป็นหุ้นสามัญของบริษัทได้ 1 หุ้น ในราคาหุ้นละ 4 บาท
    ทั้งนี้ใบสำคัญแสดงสิทธิมีอายุ 5 ปี นับจากวันที่ออกใบสำคัญแสดงสิทธิ
    โดยได้รับอนุญาตให้เป็นหลักทรัพย์จดทะเบียนและเริ่มซื้อขายในตลาดหลักทรัพย์ ฯ ได้
    ตั้งแต่วันที่ 17 มีนาคม 2547 ใช้ชื่อย่อในการซื้อขายหลักทรัพย์ว่า “LEE-W1”

สำหรับแนวโน้มความต้องการใช้อาหารสัตว์ในปี 2547 คาดว่าจะมีปริมาณการใช้ภายในประเทศประมาณ 11.79 ล้านตัน เพิ่มขึ้นจากปีก่อนประมาณ 1.07 ล้านตัน หรือเพิ่มขึ้นในอัตราร้อยละ 10 การผลิตในภาคปศุสัตว์จะเพิ่มขึ้นหลังไตรมาส 2 ของปี 2547 เนื่องจากปัญหาโรคไข้หวัดนกระบาดในไทยและประเทศในแถบเอเชีย ตั้งแต่ปลายปี 2546 จึงทำให้ที่ผ่านมาผู้เลี้ยงได้ชะลอการเลี้ยงมาหลายเดือน เมื่อสถานการณ์ของโรคระบาดเริ่มคลี่คลายและสามารถควบคุมได้ ทำให้ผู้เลี้ยงเกิดความมั่นใจและกลับเข้ามาเลี้ยงใหม่ รวมทั้งจากแนวโน้มเศรษฐกิจโดยรวมที่ยังขยายตัวต่อเนื่องจากปี 2546 ก็น่าจะเป็นปัจจัยบวกที่จะหนุนให้อุตสาหกรรมการผลิตอาหารสัตว์มีแนวโน้มที่ดีขึ้น

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)
10. การควบคุมภายใน

ปัจจุบัน บริษัทยังไม่มีหน่วยงานตรวจสอบภายใน
เนื่องจากบริษัทมีการวางระบบการปฏิบัติงานและการควบคุมที่เป็นมาตรฐานสากล
และไม่มีความซับซ้อน อย่างไรก็ตาม บริษัทยังคงให้ความสำคัญต่อระบบควบคุมภายในมาโดยตลอด
เพื่อเป็นการป้องกันความเสียหายที่อาจจะเกิดขึ้นกับบริษัทโดยรวม โดยบริษัทได้ว่าจ้างบริษัท
สำนักงาน เอินส์ท แอนด์ ยัง จำกัด
เป็นผู้รับผิดชอบในการตรวจสอบและให้ความเห็นต่อระบบควบคุมภายในเป็นรายปี
โดยประสานงานร่วมกับผู้จัดการฝ่ายบัญชีของบริษัท
พร้อมทั้งรายงานผลการตรวจสอบต่อคณะกรรมการตรวจสอบ นอกจากนี้
บริษัทมีการจัดทำนโยบายและระเบียบวิธีปฏิบัติงานไว้เป็นลายลักษณ์อักษร
มีระบบการจัดการฝึกอบรมให้ความรู้ทักษะในการปฏิบัติงานแก่พนักงาน
เพื่อให้พนักงานได้เกิดความเข้าใจและสามารถปฏิบัติได้อย่างถูกต้องมีประสิทธิภาพ
ทั้งยังจัดให้มีคู่มือพนักงาน กำหนดระเบียบวินัยของพนักงาน
รวมถึงกำหนดบทลงโทษการกระทำความผิดระเบียบวินัย และความผิดขั้นร้ายแรงไว้ด้วย
ทั้งนี้เพื่อให้การปฏิบัติงานของพนักงานมีประสิทธิภาพสูงสุด โปร่งใสในการปฏิบัติงาน

บริษัทได้ติดตามผลการดำเนินงาน เปรียบเทียบกับเป้าหมายที่กำหนดเป็นประจำทุกเดือน
ในกรณีที่ผลการดำเนินงานต่างจากเป้าหมายที่กำหนดอย่างมีนัยสำคัญ
ก็จะดำเนินการแก้ไขทันทีพร้อมทั้งได้ให้ความสำคัญในการพัฒนาระบบสารสนเทศและระบบข้อมูลอย่างต่อเนื่อง
เพื่อให้ข้อมูลของบริษัทมีความถูกต้องสมบูรณ์ทันสมัย
และมีข้อมูลอย่างเพียงพอต่อการตัดสินใจของผู้บริหารและคณะกรรมการบริษัท
โดยเฉพาะระบบการจัดเก็บข้อมูล เอกสารประกอบการบันทึกบัญชี การบันทึกบัญชีต่าง ๆ
โดยจัดไว้เป็นหมวดหมู่ ตามนโยบายการบัญชี มาตรฐานการบัญชี
การทวนสอบหรือตรวจยันเอกสารต่าง ๆ ของแต่ละฝ่ายซึ่งมีการทำงานกันอย่างเป็นระบบ
เพื่อให้ผู้สอบบัญชีประเมินระบบการควบคุมภายในได้ง่ายขึ้น
และสามารถเข้าตรวจสอบบัญชีได้ตลอดเวลา

คณะกรรมการตรวจสอบ กำหนดให้มีการทบทวนประสิทธิภาพและประสิทธิผล
โดยเน้นการพิจารณาระบบการควบคุมภายใน การควบคุมการปฏิบัติงานที่ผิดกฎหมายข้อบังคับต่าง ๆ
ของทางราชการในเรื่องต่าง ๆ จะต้องรีบรายงานต่อผู้บริหารตามสายงานที่รับผิดชอบ
เพื่อให้ทราบผลการดำเนินงาน
หากมีประเด็นที่ต้องปรับปรุงแก้ไขหรือฝ่ายใดมีข้อสังเกตหรือข้อเสนอแนะที่มีนัยสำคัญต่อการปฏิบัติและการควบคุมภายในจะรายงานตรงต่อกรรมการผู้จัดการเพื่อพิจารณา
และสั่งการแก้ไข และหากคณะกรรมการตรวจสอบมีข้อเสนอแนะ
หรือเห็นข้อบกพร่องของระบบควบคุมภายในที่เป็นสาระสำคัญ ก็จะรายงานต่อคณะกรรมการบริษัท
เพื่อให้มีการปรับปรุงแก้ไขต่อไป

คณะกรรมการบริษัทมีความเห็นว่า
ถึงแม้ว่าระบบควบคุมภายในของบริษัทมีความเพียงพอและเหมาะสมกับการดำเนินธุรกิจสามารถป้องกันทรัพย์สินของบริษัทและบริษัทย่อยไม่ให้เกิดความเสียหายหรือจากการที่มีผู้มีอำนาจ
ผู้บริหารจะนำไปใช้หรือหาประโยชน์โดยมิชอบ บริษัทยังได้ให้ความสำคัญต่อ
ข้อเสนอแนะและความคิดเห็นของผู้สอบบัญชี เพื่อการพัฒนาระบบการควบคุมภายใน
การควบคุมการปฏิบัติงานให้มีประสิทธิภาพประสิทธิผลเพิ่มยิ่งขึ้น
และเกิดความโปร่งใสในการปฏิบัติงานของพนักงาน และผู้บริหารทุกระดับทั้งองค์กร

โดยในระหว่างปี 2546 คณะกรรมการตรวจสอบได้จัดให้มีการประชุมร่วมกับกรรมการบริหาร
จำนวน 4 ครั้ง
โดยคณะกรรมการตรวจสอบและกรรมการบริหารทุกท่านได้เข้าร่วมประชุมโดยพร้อมเพรียงกัน
เพื่อรับฟังความคิดเห็นข้อเสนอแนะและข้อสังเกตเพื่อนำไปปรับปรุงหรือเปลี่ยนแปลงให้ระบบการควบคุมภายในมีประสิทธิภาพมากยิ่งขึ้น
โดย ณ วันที่ 13 พฤศจิกายน 2546
ได้มีการประชุมคณะกรรมการเพื่อพิจาณาแบบประเมินความเพียงพอของระบบการควบคุมภายใน
ตามแบบที่สำนักงาน ก.ล.ต. กำหนด
โดยคณะกรรมการตรวจสอบทุกท่านได้เข้าร่วมประชุมดังกล่าวโดยพร้อมเพรียงกัน
แบบ 56 – 1

แบบแสดงรายการข้อมูลประจำปี

สิ้นสุดวันที่ 31 ธันวาคม 2546

บริษัท ลีพัฒนาผลิตภัณฑ์ จำกัด (มหาชน)

LEE FEED MILL PUBLIC COMPANY LIMITED
4. การวิจัยและพัฒนา

ทีมงานฝ่ายวิชาการของบริษัท มุ่งเน้นการพัฒนาสูตรอาหารสัตว์เพื่อให้มีประสิทธิภาพสูงสุดต่อลูกค้า
มีการศึกษาวิจัยวัตถุดิบ เพื่อการทดแทนปัญหาวัตถุดิบบางชนิดที่ขาดแคลนและมีราคาต้นทุนสูง
โดยการจัดตั้งโครงการฟาร์มทดลอง ลีพัฒนาขึ้นที่อำเภอแก่งคอย จังหวัดสระบุรี
เพื่อศึกษาและวิจัยพัฒนาคุณภาพสินค้าอาหารสัตว์ ซึ่งได้มีการดำเนินการทดลองการเลี้ยงสัตว์ต่าง ๆ
เช่น ไก่เนื้อ เป็ดเนื้อ สุกรพันธุ์ สุกรขุน และนกกระทา เป็นต้น
โดยมีฝ่ายวิชาการเป็นผู้กำหนดแนวทางและวิธีการทดลองร่วมกับทีมสัตว์แพทย์ของบริษัท
เพื่อนำข้อมูลมาวิเคราะห์และใช้เป็นประโยชน์ในการพัฒนา คุณภาพอาหารสัตว์ของบริษัทต่อไป
ขณะเดียวกันบริษัทก็มีรายได้จากการขายพันธ์สัตว์ซึ่งเป็นผลพลอยได้ที่เกิดจากฟาร์มทดลอง เช่น
ลูกสุกร สุกรขุน ไก่ไข่นกกระทา เป็นต้น ดังนั้นค่าใช้จ่ายในการวิจัยและพัฒนาของบริษัท
จะถูกรวมเป็นค่าใช้จ่ายของโครงการฟาร์มทดลอง ซึ่งได้แยกเป็น Profit Center
อีกกิจการหนึ่งของบริษัท

ดังนั้น บริษัทจึงไม่มีค่าใช้จ่ายในการวิจัยและพัฒนาในช่วง 3 ปีที่ผ่านมา
รวมทั้งปัจจุบันยังไม่มีนโยบายในการลงทุนด้านการวิจัยและพัฒนาที่เป็นจำนวนเงินมาก ๆ
และจะไม่มีผลกระทบต่อการดำเนินงานของบริษัทในอนาคต
เนื่องจากสินค้าของบริษัทเป็นอาหารสัตว์ที่ไม่ได้พึงพิงเทคโนโลยีมากนัก
13. ข้อมูลอื่นที่เกี่ยวข้อง

นายทะเบียนหุ้น : บริษัท ศูนย์รับฝากหลักทรัพย์ (ประเทศไทย) จำกัด

  อาคารตลาดหลักทรัพย์แห่งประเทศไทย ชั้น 4

ถนนรัชดาภิเษก แขวงคลองเตย กรุงเทพฯ

โทรศัพท์ 0-2395-1200 โทรสาร 0-2395-1009

ผู้สอบบัญชี : บริษัท สำนักงาน เอินส์ท แอนด์ ยัง จำกัด

ชั้น 33 อาคารเลครัชดา (เยื้องศูนย์ประชุมแห่งชาติสิริกิติ์)

193/136-137 ถนนรัชดาภิเษก

คลองเตย กรุงเทพ ฯ 10110

ชื่อผู้สอบบัญชี นายศุภชัย ปัญญาวัฒโน

เลขทะเบียนผู้สอบบัญชี เลขที่ 3930

ที่ปรึกษากฎหมาย : สำนักงานทนายความ จำนง จันทร์ประสิทธิ์

26/7-8 ซอยชัยพฤกษ์ ถนนสุขุมวิท (65)

พระโขนง คลองเตย กรุงเทพฯ 10110

โทรศัพท์ 0-2391-6488 โทรสาร 0-2391-4996

 ที่ปรึกษาทางการเงิน : ปัจจุบันยังไม่มี

 ที่ปรึกษาหรือผู้จัดการ : ปัจจุบันยังไม่มี

ภายใต้สัญญาการจัดการ

ปัจจัยหลักที่อาจมีผลกระทบต่อ : โปรดดูรายละเอียดในหัวข้อปัจจัยความเสี่ยงและการวิเคราะห์

การดำเนินงานหรือฐานะการเงิน ของฝ่ายจัดการ

ของบริษัทในอนาคต
6. โครงการในอนาคต

บริษัท ลีพัฒนาไซโล จำกัด ซึ่งเป็นบริษัทย่อย
พึ่งได้รับใบอนุญาตในการเป็นสมาชิกประเภทนายหน้าซื้อขายล่วงหน้าจากตลาดสินค้าเกษตรล่วงหน้าแห่งประเทศไทย
เมื่อวันที่ 19 ธันวาคม 2546 โดยบริษัท ลีพัฒนาไซโล จำกัด (จดทะเบียนเปลี่ยนชื่อใหม่เป็น บริษัท
พัฒนาเกษตรล่วงหน้า จำกัด) อยู่ระหว่างการเตรียมแผนดำเนินธุรกิจดังกล่าว
เพื่อยื่นต่อสำนักงานคณะกรรมการกำกับการซื้อขายสินค้าเกษตรล่วงหน้า
และตลาดสินค้าเกษตรล่วงหน้าแห่งประเทศไทย โดยคาดว่าในช่วง 3 ปีแรก ของโครงการนี้
คงจะไม่สามารถสร้างรายได้มากนักและจะไม่มีผลกระทบอย่างเป็นสาระสำคัญต่องบการเงินรวมของบริษัท
ทั้งที่เป็นรายได้และรายจ่ายจากการดำเนินธุรกิจดังกล่าว
เนื่องจากเป็นธุรกิจที่ใหม่ทั้งต่อบริษัทเองและภาพรวมทั้งตลาดของการซื้อขายสินค้าเกษตรล่วงหน้าสำหรับผู้ที่จะเข้ามาทำการซื้อขาย
และอาจจำเป็นต้องหาพันธมิตรทางธุรกิจในการร่วมทุนเพื่อขยายทำธุรกิจนายหน้าซื้อขายสินค้าเกษตรล่วงหน้าอย่างจริงจังต่อไปในอนาคต
ส่วนที่ 3

การรับรองความถูกต้องของข้อมูล

“ ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว ขอรับรองว่า
ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้ เพื่อให้เป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้อง
ที่เป็นชุดเดียวกัน ข้าพเจ้าได้มอบหมายให้ นายนิพนธ์ ลีละศิธร
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายนิพนธ์
ลีละศิธร กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้ ”

 ชื่อ - นามสกุล ตำแหน่ง ลายมือชื่อ

1.  นายสุเทพ สุเทพารักษ์ รองประธานกรรมการ ………..………………

2.  นายนิพนธ์ ลีละศิธร ประธานกรรมการบริหาร / กรรมการผู้จัดการ ……..…………………

3.  นายการุญ จันทร์มิ่งพร รองกรรมการผู้จัดการ / กรรมการบริหาร ………….…………….

4.  นายมงคล หมู่สัญญาลักษณ์ รองกรรมการผู้จัดการ / กรรมการบริหาร ………………………...

5.  นางสุภาพร จงวิลัยวรรณ ผู้ช่วยกรรมการผู้จัดการ ………………………...

ผู้รับมอบอำนาจ

 ชื่อ - นามสกุล ตำแหน่ง ลายมือชื่อ

นายนิพนธ์ ลีละศิธร ประธานกรรมการบริหาร / กรรมการผู้จัดการ …….…………………..
ส่วนที่ 2

บริษัทที่ออกหลักทรัพย์

บริษัท ลีพัฒนาผลิตภัณฑ์ จำกัด (มหาชน)

ประกอบธุรกิจ : การผลิตและจำหน่ายอาหารสัตว์สำเร็จรูป และกิจการฟาร์มพ่อแม่พันธุ์ไก่

ที่ตั้งสำนักงานใหญ่ : ชั้น 28 อาคารวอลล์สตรีททาวเวอร์ เลขที่ 33/137 ถนนสุรวงศ์

 แขวงสุริยวงศ์ เขตบางรัก กรุงเทพฯ 10500 

เลขทะเบียนบริษัท : เลขที่ บมจ. 318

Web Site : http : //www.leepattana.com

โทรศัพท์ : 0-2632 – 7300 (อัตโนมัติ)

โทรสาร : 0-2236 – 7751
7. ข้อพิพาททางกฎหมาย

บริษัทและบริษัทย่อย ไม่มีข้อพิพาททางกฎหมายกับบุคคลใด ๆ
ซึ่งอาจก่อให้เกิดผลเสียหายต่อบริษัทสูงกว่าร้อยละ 5 ของส่วนของผู้ถือหุ้น
อย่างไรก็ตามบริษัทและบริษัทย่อยได้ดำเนินคดีฟ้องร้องเรียกค่าเสียหายจากลูกหนี้การค้าในคดีเช็คคืน
ซึ่งเกิดจากการขายสินค้าตามการดำเนินธุรกิจปกติของบริษัทและบริษัทย่อย